Den Vest-Sjællandske Avis, 1821-05-08
Man vil nu vide, at Kongen af Sardinien Victor Emanuel, som havde nedlagt Regieringen vil paa nye overtage den efter fleere Hoffers Ønske. Den gamle Orden bliver stedse mere tilveiebragt i hans Stater; General Latour har ladet i den Anledning holde et høitideligt Te Deum i Turin; det er bleven Jndvaanerne forbudt at bære Vaaben og Stokke med Kaarder i; Universitetet er blevet lukket og de uroelige Studentere ere afsendte til deres Hjemsted. Den Unge Oberste Licio har skudt sig selv og mangfoldige af Revolutionens Tilhængere, tage bestandigen Flugten og indskibe sig paa Kysten af Genua. Det var Generalerne Giflenga og Chiavenna, som commanderede den uheldige Expedition mod Novarra. - Strenge Forholdsregler blive nu ogsaa tagne af den nye Neapolitanske Regiering, og General Politiedirectionen har udsat en Belønning af 1000 Ducater paa at arrestere følgende Personer: Don Lorenzo de Conciliis; Don Michale Morelli; D. Giuseppe Silpati, D. LuigiMinichini og D. Giuseppe Cappucio. – Man paastaaer at Fæstningerne Civitella deel Tronto, som commanderes af Oberste Florestan Pepe og Gaeta, som commanderes af General Begani, skulle endnu ikke være overgivne. Østerrigerne have endnu ikke foretaget sig noget alvorligt mod dem. - Den nye Regiering i Neapel har givet Ordre til, at den heele Neapolitanske Armee skal afskediges paa Garden nær, man siger at Nationen billiger dette Skridt, men at det vil udkræve megen Strenghed for at afvæbne Nationen selv, da den udgangne Opfordring til den har ikke frugtet noget og mange Østerrigske Soldater skulle være faldne under Jndvaanernes Dolke. Jndvaanerne i det berygtede Calabrien viise sig meest hørige og lydige og have udstædet en Opfordring til Beboerne i Messina om at underkaste sig deres retmæssige Konge. Siden Roligheden er bleven tilveiebragt i Jtalien er det ogsaa blevet roeligt i det sydlige Frankerige; selv de Liberale have udeladt sig med at de ogsaa kunne blive roelige og have bestemt angivet hvori deres Fordringer bestaae, og hvad der maatte skee, naar de skulle føle sig fuldkomment tilfredsstillede; alt det vi ville sagde Een af deres berømteste Ordførere General Foy nyelig i de Deputeredes Kammer er: Constitutionen uden nogen Forandring; personlig Friehed; Trykkefriehed og en ukrænket Valgreet for enhver, som betaler 300 Franker i Skat. – Disse Ord give os en tydelig Oplysning om det Liberales Parthies Formaal. – De Deputeredes Kammer forhandler for nærværende Tid om den frie Kornudførsel af Frankerige bør tillades; Meeningerne herom ere deelte, saameget kan man blot sige, at Europa trænger ikke til denne Tilladelse; thi Kornvarene synke bestandigen dybere paa alle Pladser. Man begynder at føle i de Deputeredes Kammer, at man i Aar har tabt megen Tid ved de heftige Disputer, som Parthierne have ført med hinanden; og den lange Tid, som Forhandlingerne medtage, især da mange vigtige Gienstænde endnu ere tilbage, som skulle afgiøres, falder dem besværlig. - Pairernes Kammer trættes paa sin Side af de langvarige Undersøgelser over de sidste Conspirationer og har endelig bragt Anklage Acten tilveie i Anledning af den militaire Sammenrottelse af 19de August f. A. Man frygter for nye Uroeligheder i Jrland siden Billen og Katholikerne er falden igiennem i Over huuset. J Grevskabet Limmerik ere allene flere Uordener blevne begaaede. Omstreifende Bander bryde ind i Huusene om Natten og bemægtige sig alle de Vaaben de kunne faae fat paa. – J Glasgow har der været et stort Slagsmaal imellem Dragonerne og Folket i Anledning af en Glædesild, som det vilde foranstalte paa Kongens Fødselsdag, og hvorved det giorde sig skyldigt i nogle Uordener. - Parmesøndag vandrede mange Jndvaanere ud af London efter gammel Sædvane, til Hornsen Skoven for at hente grønne Greene. En Tyvebande benyttede denne Leilighed og lagde sig i et Baghold anfaldt de Spadserende og slog dem tildeels blodige. Politiet begav sig nu ind i Skoven; men var ikke mandstærktnok; hvorfore de bleve overfaldne af mere end 200 Røvere, en Constabel blev dræbt og kastet i Vandet og 7 bleve farligt saarede. – Ved Whitehaven i Grevskabet Cumberland er den brændbare Luft i en af Steenkulsminerne, som ligger bag ved Staden, bleven antændt ved en Arbeidsmands Uforsigtighed, som vilde lede efter sin Hakke og aabnede sin Sikkerhedslampe, der udbrød en Explosion, hvorved han tilligemed 10 andre Mennesker og 5 Heste mistede Livet. – J Underhuset har Hr. Taylor faaet Tilladelse til at indbringe en Bill, hvorved det skal befales alle Fabrikantere kun at betiene sig af de Dampemaskiner, som ere indrettede paa Hr. Parkes Maade, hvorved Røgen fortærer sig selv. Man er i fuld Beskiæftigelse med i London at giøre de nødvendige Forberedelser til Kongens forestaaende Kronning. Med Statsvognen foretages mange Forandringer; Vinduerne giøres mindre, Vognen bliver af nye forgyldet og lakeret; det gamle Læder Hestetøi bliver ligeledes afskaffet og derimod et nyt forarbeidet af himmelblaae Farve med mørkeblaae Jndfatning. - Skiærtorsdag blev i London uddeelt efter gammel Skik i Capellet Whitehall Kongelige Presenter til 59 fattige Mænd og 59 fattige Koner. Antallet bestemmes efter Hs. Majestæts Alder, da han nu er 59 Aar gammel Presenterne bestode i et Stk. Oxekiød og Hvedebrød i en reen Serviette; endvidere fik enhver i en Skaal 30 Sild, 2 salte Stokfiske, 2 røgede Lax og 4 Brød.Om Eftermiddagen fik Mændene Klædning stykker og Konerne hver et Pd. Sterl. og 15 Schilling, ligeledes fik hver Mand og hver Kone en rød Læderpung med en Bankoseddel i paa et Pund Sterling, og en hvid Læderpung med 59 Sølvpence.